**ELŐTERJESZTÉS**

**Körmend Város Önkormányzata Képviselő-testülete 2024. április 25-i ülésére**

**Tárgy:** temetőbeszámoló

***Tisztelt Képviselő-testület!***

Az alábbiakban csatoljuk a Kovatsik és Társai Bt. éves beszámolóját:

***KOVÁTSIK ÉS TÁRSAI TEMETKEZÉSI BT.***

***KÖRMEND***

***DIENES L. U. 11***

KÖRMEND VÁROS ÖNKORMÁNYZATA

Városfejlesztési Iroda

Körmend

**Tárgy:** Beszámoló 2023. évben elvégzett üzemeltetői feladatokról.

Tisztelt Cím!

A Kovátsik Bt. az érvényben lévő Kegyeleti közszolgáltatói szerződés alapján végzi Körmend város köztemetői üzemeltetési feladatait. A szerződés szerint minden évben az üzemeltető beszámolót készít a tulajdonos Önkormányzat felé.

A fent említett időszakban, a 4 temetővel kapcsolatban az alábbiakban felsorolt üzemeltetői feladatokat végeztük el**:----- saját megrendelés, + külső vállalkozók**

- temetések intézése, sírok kijelölése: 102 saját + 32 külsős megrendelés =**134** alkalom.

ebből temetések, búcsúztatók : 33 koporsós + 101 hamvasztásos (75%) = 134.

***-2022-höz képest 7,5%-al kevesebb temetés volt a 4 temetőben.***

- sírásás, sírnyitás, kriptás: (koporsós temetés) 24 + 9 = 33 alkalom,

ebből 4x kriptába temetés, 11 keretbeásás.

- urnasír ásása: egyes: 57 + 17 alkalommal új urnakriptás 4-es urnasír (+föld elhordás)

- urnás búcsúztató sírnál: 5 alkalom.

- urnás elhelyezés külső urnatartóba: 10 alkalom

- elhunytak hűtése: 71 alkalomal (változó időtartamban)

- ravatalozók előkészítése elhunytak és hamvak ravatalozása: 125 alkalom.

- koszorúk, csokrok elszállítása temetések kapcsán: 130 alkalom.

- sírhant igazítás: 30, (föld elszállítás, fedlapok visszahelyezése miatt: 8.)

- sírkő felállítási engedélyek kiadása: 28 alkalom (temető fenntartási díj)

- urna sírhelyek, urnakripták kialakítása D parcellákban (előre kialakítva)

*Temetői szolgáltatói feladatok ellátása és munkálatok ellenőrzése:*

- fűnyírás 8 hónapon keresztül heti több alkalommal, felváltva a 4 temetőben igény szerint.

- temetőkben keletkezett hulladék (koszorúk, beton-, vegyes- és biohulladék) összegyűjtése, szelektálása, elszállítása és szerződés szerinti lerakása az átvevőnél. (havi elszámolás)

- fák, bokrok, cserjék, örökzöldek nyírása, ritkítása, irtása folyamatosan (a 4+izraelita temető)

- fakivágások, örökzöldek ültetése, pótlása, gyomírtás, rágcsálóirtás, vakondírtás, darázsirtás, hangyaírtás, poloskaírtás, stb.

- utak karbantartása tisztítása, kavicsozása, hó eltakarítás, csúszás mentesítés, szükség szerint.

- vízellátás, öntözővíz biztosítása, csőtörés javítása, vízóra akna szivattyúzása, fagytalanítás

- ravatalozók, hűtő-, ill. kiszolgáló helyiségek, öltözők, mosdók, nyílászárók, garázs, kapuk stb.: - takarítása, karbantartása, javítása

- festése, mázolása

- zárak, lakatok cseréje szükség szerint

***Temetők üzemeltetésének költségei:\_ 2023 év.:***

- Szemétszállítás, Müllex hulladékátvételi díj össz.: 2023 év.

(Szerződés szerint, havi elszámolásban) összesen: Brutto: 500 .022.- ft.

- áram felhasználás 4 temetőben/, hűtők, ravatalozók stb. + fűtés

(konvektor jav. csere, gázpalackok), kiszolgáló helyiségek, össz. 247.900.- ft.

- kavicsozásos burkolat javítás több alkalommal (anyagk.) össz.:\_ 105.000.- ft

- csúszásmentesítés (anyagok, vegyszerek szerszámok nélkül)össz.: 42.500.- ft.

*Létesítmény karbantartás:*

- festés, mázolás, vakolás (ravatalozó, kiszolgáló helyiségek) össz.: 341.000.- ft.

- kapuk javítása: szemétgyüjtő kosarak javítása,stb., lakatos ill. asztalos munka

(össz. anyag-+ alkalmimunka költs.) zárak, lakatok, csavarok stb. 357.000.- ft.

- hűtők javítása, karbantartása **fertőtlenítése** össz.:\_\_\_\_\_\_\_\_\_\_\_. 376.500.- ft.

- elektromos hálózat (érintésv.felülvizsg,cserék stb.) össz.: \_\_\_ 68.000.- ft.

- mosdó,wc,szerelvények,vízhálózat m.v.ellátás javítás,csere össz..: 167.407.- ft.

- tűzoltó készülékek éves vizsgálata ellenőrzése, cserék össz.:\_\_\_\_\_ 30.200.- ft.

- gázkészülékek felülvizsgálata, kéményseprő díj össz.:\_\_\_\_\_\_\_\_\_\_\_33.280- ft

- hangosítás javítás, mikrofon, elemek, akksik, csere össz.: 75.000.- ft.

- rágcsálók,vakond,bogarak,darazsak,szúnyogok stb. írtás össz.:. 72.000.- ft.

- takarítás**, fertőtlenítés!!!**, ravatalozók és kiszolgáló helyiségek

hűtők, mosdók, WC-k, tisztítószerek, -szerszámok össz.:\_\_\_\_\_ 524.500.- ft.

- fa kivágás, gyomírtás, örökzöld és cserepes növ., virágföld. össz.: 78.400.- ft.

- Tgk. Munkagépek, szállítás össz.: \_\_\_\_\_TGk. Trailer.\_\_\_\_\_\_\_\_\_\_.72.000.- ft.

- fóliák, (sírokra- sírásásokhoz, koszorúk alá.) össz.:\_\_\_\_\_\_ 154.000.- ft.

- védőfelszerelések: munkaruhák cipők**, kesztyűk, gumikesztyűk**

védőszemüveg, zajvédő**, védő maszk**, védőital stb. össz.:\_\_\_\_\_\_\_\_\_482.500.- ft.

- szerszámok (talicska, ásók, csákány, lapátok, , hólapátok, ollók

kéziszerszámok, fűrész, flex, fúró, öntözőkannák, , stb.) össz.: 264.000.- ft.

- sírásáshoz szükséges dolgok (lemez, osb,fa és fém elemek stb.). 65.500.- ft.

**- *üzemanyag költségek***:

- motoros fűnyírók, fűkaszák, fűrészek,

földlazítók, motorok, áramfejlesztők, tisztítók össz.: \_\_\_\_\_\_\_ 594.000.- ft.

- temetői Tgk., szemétszállító Tgk., hótoló jármű, össz.: 675.000.- ft.

- tehergépkocsik üzemeltetése: (szemét.sz.tgk, gyászkocsik, karbantása,

javitása, alkatrészek cseréje, (+ biztosítások) \_\_\_\_\_ .: 857.500.- ft.

- fűnyírók, fűkaszák, fűrészek, sövénynyíró, flex, földlazítók, motorok,

+damil, vágószál,orsó b., gyertyák, láncok, olajak, stb. össz.:\_\_\_ 430.000.- ft.

- tgk.(szemétszállító,+ gyászkocsik) g.abroncs jav., cserék össz.:\_\_ 161.500.- ft.

- járművek, tgk. szerszámok kézi ill. gépi mosása, mosatása.:\_\_\_ 88.200.- ft.

*-Új, gépek, kisgépek (ill. nem javítható gépek miatti csere) össz.:* 872.000.- ft

- munkavédelmi oktatás, kockázati értékelés. Leírás, doc. 51.000.- ft

- vállalkozói felelősség biztosítás (munkavégzés) \_\_\_\_\_\_\_\_\_\_\_\_\_\_ 91.400.- ft

- Artisjus hangosítás, zeneszolgáltatás jogdíjak\_\_\_\_\_\_\_\_\_\_\_\_\_ \_\_\_.101.000.- ft

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Össz költségek brutto.:\_ + 7.978.309.- ft.

***Temető üzemeltetéssel foglalkozó személyek,*** sírásók, temetői munka, megbízásos, nyugdijas ill. alkalmi fogl. bérköltségek, járulékok, táppénzhozzáj. össz.: +11.343.260.- ft.

--------------------------------------------------------------------------------------------------

**Kiadások 2023. év. összesen**: \_\_\_\_\_\_\_\_\_\_\_\_\_\_\_\_ **\_\_\_ .: 19.321.569.-ft**

*(nem minden költség áfás, ezért nincs kitételezve a netto-brutto)*

***Üzemeltetői, szolgáltatói bevételek:***

Telephelyen történt saját megrendelésből befolyt közszolgáltatások összege: Netto

*Sírásások, urnás és koporsós össz..: 924.100.-ft.*

*keretbeásás: 69.300.-ft.*

*sírmélyítés: 12.600.-ft.*

*ravatalozás: 1.947.500.-ft.*

*hulladéktároló haszn.dij*

*(koszorúk leszedése, elszállítása): 489.600.-ft.*

*elhunytak hűtése:\_\_\_\_\_ 599.200.-ft.*

***össz. bevétel netto: 4.042.300.-ft.***

Külső temetkezési szolgáltatóknak végzett üzemeltetői munkákért kiszámlázott

díjak (sírásás, urnasír ásás, ravatal, stb.) :

2023. év:. **összesen netto: *1.272.970.- ft.***

***Temetői közszolgáltatói bevétel szerződés szerinti elszámolásban:***

***2022.10.01.- 2023.05.31-ig.***

***temetőfenntartási hozzájárulás kompenzációval ( -64.921.-ft.)***

**összesen netto*: 3.435.000.- ft.***

***2023.06.01-11.30-ig a szerződés szerinti elszámolásban,***

***2024 év, január hónapban***  ***várható bevétel*** :

***nettó: +2.250.000.- ft.***

***temetőfenntartási hozz.: - 80.102.-ft.***

***2024 ÉV március hónapban várható bevétel,***

***2023.2.félév inflációkövetése: + 326.250.- ft***

***Adózás előtti üzemeltetői össz. bevétel:***

***Össz.: Netto 11.181.497.- ft.+****áfa 3.019.004.-=br.: 14.200.501.-ft.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Önkormányzati bevételek: 2023.01.01-12.31-ig :***

***Önkormányzat részére külön megállapított és kiállított befizetési bizonylatok***

***(temető fenntartási hozzájárulás) össz. netto.: 145 .023 .- ft.***

***új sírhelyek megváltása, ill. sírhelyek újraváltásából befolyt összeg:***

***össz. netto: + 2.339.539 .-ft.***

**össz.: netto: *2.484.562.- ft.-***

***+áfa: 670.831.- ft.\_\_****\_\_*

***Brutto*: 3.155.393.- ft.**

***Önkörmányzati kiadások:***

Kegyeleti közszolgáltatói szerződés szerint: (+évi infláció követéssel) (14 hónap!!!!)

2022.10.01-2023.11.30.: netto: 6.011.250.- +áfa: 1.623.037.- brutto: 7.634.287.-ft.

( Müllex), szerződés szerint,

2023.01.01-12.31-ig.: netto: + 766.677. - +áfa: + 207.003.- brutto: + 973.680 .-ft.

***Összesen: netto: 6.777.927.- +áfa: 1.830.040.- brutto: 8.607.967.- ft.***

*Elvégzett munka leírása:*

A négy temetőben a fűnyírás délelőttönként, ha nem volt temetés délután is, ill. temetések után, szükség szerint, 8 hónapon keresztül, több, mint heti 1-2 alkalommal több lépésben folyamatosan megtörtént, 4 kézi- (fűkasza) és 2 gépi- (fűnyíró, kistraktor) erő segítségével.

A másik nagy feladat a temetőkben keletkezett **hulladék** elszállítása.

A törvényi változás miatt módosult a hulladékszállítás, amit az Önkormányzat, a Müllex Kft. és a Kovátsik Bt. megállapodás szerint közösen vállaltak alapján végez.

**2023** évben a 4 temetőben több, mint 170 alkalommal történt szemétösszegyüjtés kézi erővel és szállítás a Müllex telephelyére, ahol mérés és átvétel után lerakásra került.

Beton és különböző törmelékek szállítása is történt párszor ( ezt a feladatot egyre többször sikerül a sírkövesekkel betartatni), a sírok belsejében, a sírásáskor bontott törmelékeket szállítjuk csak mi el.

**Itt jegyezném meg, hogy az előző temetőbővítéskor a feltöltéshez használt föld kavics és beton törmelék keveréke volt, ami iszonyúan megnehezíti a sírok kézi erővel való ásását, még úgy is, hogy többféle gépi segítség is rendelkezésre áll.**

**Tehát, az új temetőrész parcelláinak a kialakításánál ezt figyelembe kell venni és csak földdel lehet ezeken a helyeken feltölteni az új temetőrészt!!!**

A pénzügyi elszámolást szerződés szerint teljesítettük. A hulladékátvevőtől kapott kimutatás szerint 2023-ben **53.260 *kg*** szemét keletkezett.

A temetések kapcsán, a sírokon lévő koszorúkat, csokrokat kérés szerint, egyeztetett időpontokban elszállítottuk, a sírhantokat újból megigazítottuk, ill. a felesleges földet elszállítottuk a fedlapok visszahelyezéséhez.

A tervezett elszáradt fák kivágása több temetőben és -helyen megtörtént. A fák pótlása a régi helyekre nem lehetséges, a gyökérzet eltávolítása nem megoldható a sírok, ill. a kerítés közelsége miatt. A Felsőberki temetőben a tuják betegsége, elszáradás, ill. a lehetséges földeken használt permet-szerek hatása miatt tönkre mentek. A kivágásuk megtörtént, ezután máshová új tuják telepítése tervezett.

Alsó- és Felsőberkiben a kerítés belső oldalán a bokrokat, cserjéket többször visszanyírtuk, elszállítottuk.

*A 4 temetőben minden évben, a téli időszakban a kerítéseken körbefutó borostyán és egyéb növényzet eltávolítása folyamatos, heti feladat. Az elhanyagolt sírokon levő szabályzatban előírtnál nagyobb bokrokat, kisebb fákat évente többször is nyírtuk, ritkítottuk ill. sok sok régi sírról el is kellett távolítani ezeket.* Az Izraelita temetőrészben a túlnőtt bokrokat nyírtuk ill. vágtuk.

A parcellákban ültettünk kisebb örökzöldeket, idénynövényeket.

A ravatalozó környékén lévő virággruppokat gondoztuk, szükség szerint és idény jelleggel a növényeket cseréltük. A tönkrement öntözőkannákat pótoltuk, kisebb-nagyobb méretűekre is.

**Az új temető bővítése kapcsán, a beruházás keretében, a kerítés belső oldalán és a parcellák közt szükség lesz még több zöld növényzet telepítésére.**

Az alsóberki temető déli kapuját, (ami nagyon régi és állapota a többszöri festés ellenére sem mondható jónak), drótkoronggal, drótkefével, csiszolóvászonnal letisztítottuk és speciális műanyag és gumi tartalmú festékkel lekezeltük, hogy tartósabb legyen.

A déli oldalon a kerítésen belül a régi cédrusfákat ki kellett vágni, pótlásuk a gyökérzet és a sírok közelsége és sűrűsége miatt nem megoldható.

**A Horvátnádaljai temetőben több alkalommal a kerítésen belül és sok helyen ahol hozzáfértünk kívül is megnyírtuk , kivágtuk, lebontottuk a gazos cserjéket, bokrokat és kisebb fákat cédrusokat és elszállítottuk**.

A munka folytatódik, idő és időjárás függvényében.

A központi temetőben, még 2024 januárban és februárban is kellett több elszáradt cédrusfát kivágni, miközben látjuk, hogy a fa törzsének a belseje milyen korhadt, üreges és száradt, ezért további rossz állapotban lévő tuját is kell majd kivágni, nehogy bajt okozzanak.

A ravatalozó északi oldalán a kút és a kerítés közt, ki kellett vágni az elszáradt és veszélyes fákat és bokrokat. a kerítésről lebontottuk a futó növényzetet.

A munkavégzéshez szükséges munkavédelmi és egyéb előírások betartása és betartatása mellett a szerszámok, kellékek javítása, cseréje folyamatos.

Az urnakolombáriumok telítettsége miatt, ill. az erősödő igények figyelembe vételével **újabb urna kolumbáriumokra és urnafalra van szükség.**

Ezen a részen van lehetőség kialakításra, emiatt egyeztettünk sírkövesekkel, hogy előfinanszírozva megépítenék és az eladáskor térítenék meg a hozzátartozók az egy fülkére eső részt. a sírhely urnakolumbárium 20 évi bevétele továbbra is a tulajdonos Önkormányzat bevétele lesz.

**Gázszolgáltatást ideiglenesen meg kellett szüntetni mert szivárgást észleltünk. A régi gázvezeték javíthatatlan. Az új gázvezeték kiépítésének tervezése megtörtént, a kivitelezés tervezett.**

A gázfűtés a papi öltözőkben, hűtő és vizes blokkokban fagyveszély elkerülése végett a téli időszakban állandóan működik. A gázkonvektorok, gázkályhák állapotát évente szakember ellenőrzi és szükség szerint javítja. A kiszolgáló helyiségek karbantartása megoldott. A téli, fagyveszélyes időszakban a központi temetőben a wc üzemeltetése nem megoldható, mivel a régi épületben nincs lehetőség fűteni, és szétfagyás, csőtörés miatt le kell zárnunk ezt a részt. A ravatalozó épület együttes felújításánál figyelembe kell venni ezt a kérdést is. Tűzoltó készülékek folyamatosan ellenőrizve.

A villanyáramfolyamatos és biztonságos működése megoldott.

Víz, szennyvíz, gázellátás, fűtés működését figyelemmel kísérjük.

**A Felsőberki ravatalozó tetőszerkezete teljes felujítást igényel sürgősen**, mivel beázik és nem javítható, mivel összetett a probléma. Minden esőzés, vihar után, ill. temetések előtt komolyabb takarítást kell elvégezni, de a beázás okozta károkat nem lehet alkalmanként rendbe hozni. A helyszíni szemle és a kivitelezéshez szükséges felmérés megtörtént.

**A viharok megrongálták a központi temető ravatalozó épület együttes tetejét** is több helyen, amit átmenetileg orvosoltunk, de beázások miatt itt is felújítás szükséges. A tulajdonos felé jeleztük a károkat és az igényt, és az illetékesekkel a helyszíni egyeztetés ill.

kivitelezéshez szükséges felmérés megtörtént.

**Az udvaron talalható melléképületek,raktár, garázs, öltöző állapota tarthatatlan, a tetőszerkezet cseréje indokolt, mert a beázás már olyan nagy fokú, hogy a mennyezeten és a falakon is folyik a víz, az elektromos hálozatot és a bent tartózkodók testi épségét veszélyezteti.**

**A körmendi Ravatalozó** külső állapotán már a többszöri festés javítás sem segít, amit saját költségre vállalunk évek óta. Szárító vakolást, kisebb ***külső felújítást is elvégeztünk*** szükség szerint. A tetőszerkezet, csatorna javítására többször volt szükség. A harang javítására szintén.

Az épület állapota indokolja a **teljes homlokzat felújítását**, nyílászárókkal. ill. a melléképületekkel együtt.

**A melléképületek** elöregedett **kapui**, sok esetben a szétesés határán vannak, további javításuk már nem megoldás, ezért **cseréjük indokolt**. Az udvart elválasztó régi, romos állapotban lévő nagykapu nem tudta már ellátni a feladatát, veszélyessé vált a fali rögzítése, emiatt áthidaló megoldásként kellett egy új tolókaput készíttettünk saját költségen. Ez a kapu funkcionálisan tökéletesen megfelel, de egy jövőbeni lehetőség szerinti komplex ravatalozó felújításnál, régi elhasználódott nyílászárók cseréje kapcsán egy stílusában odaillő kaput kell tervezni.

Az ***Alsóberki*** *temetőben* a ravatalozó és az új temető rész **szilárd burkolattal való összekötése** is a tervek közt szerepel. A ravatalozó állapota itt is felújítást igényel, a rossz konstrukció hibája is, hogy nincs esőcsatorna elvezetés és emiatt a falak mennek tönkre.

A tetőszerkezet szigetelés hiánya miatt belül csepeg, folyik a gyanta és a kátrány.

Több alakalommal szükség volt csúszásmentesítésre és hó-eltakarításra.

A körmendi temetőben több helyen, több alkalommal kavicsozásos burkolatjavítás történt.

A régi tönkrement szilárd útburkolattal rendelkező részek javítása, csak többszöri kavicsos “toldozgatással” kivitelezhető a részünkről.

Egyeztetés alatt van az utak javítása. A központi temető bejárati rész és **az új temetőrész előtti útszakasz szilárd burkolattal való ellátása aszfalt törmelékkel megtörtént.**

A hivatal illetékes munkatársaival több szemle során folyamatosan egyeztetve keressük a megoldást a javítások, ill. beruházások mihamarabbi elvégzéséhez, amit egy ütemtervben rögzítenek.

Az úgynevezett Babos kripta állapota veszélyes kategóriába sorolható, többször hullott már a tető alatti párkány, állaga kritikus, el kell dönteni, hogy felújítására van-e lehetőség, vagy indítványozni kellene a Nemzeti Örökség Intézete felé. A nemzeti sírkert része lehet bármely magyarországi sírhely. A körmendi temetőben van egy-két sír ill. kripta, amely így talán megmenthető lenne, és adott esetben támogatás is igényelhető hozzá.

A Felsőberki temetőben is fásítani kell (máshová), mert a tuják betegsége, ill. a földeken használt permetszer miatt kiégtek. A Horvátnádaljai temető és az alsóberki után következik a felsőberki temetőkerítés bokrainak a lebontása.

***A központi temetőben szükség van új parcellák kialakítássára, szegélyezésre.***

***Koporsós temetésre szolgáló sor szegélyezése megtörtént, viszont 1-2 hónapon belül újabb sor vagy sorok kialakítására van szükség.***

Évente átlagban kb. 30 új egyes vagy kettes koporsós és kriptába való temetéshez szükséges sírhelyre van szükség (+ a **hamvasztásos temetések száma** ***évi 100 alkalomra* emelkedett,** a koporsós temetések száma 33 volt.

. Az urnasírhelyek, urnakripták kialakítására is egyre nagyobb az igény, amihez előre kialakított terület szükséges. Több sorban alakítottuk ki ezeket a sírhelyeket, hogy átláthatóak legyenek.

**Szükség van több helyre, hogy biztosítani tudjuk előre ezeket az urnakriptákat, új sírhelyeket, ehhez tereprendezés szükséges az új rész felé!**

A további parcellák, urnaparcellák kialakítását, tereprendezését, szegélyezését előre kell kialakítani, hogy tervezhetőbb legyen a parcellákon belüli sorok kialakítása.

A korábbi tereprendezésekből összegyűlt gyökerek, bokrok, egyéb zöldek, az új rész 86-os út bejáratánál lett összegyűjtve, ott maradt, de ezek elszállítása ígéretet kaptunk a régi kerítés lebontását végző cégtől.

A legújabb rész D.1-D.3 parcellától a 86-os kerítésig kéjük mihamarabb a tereprendezést kialakítását kérjük, hogy későbbiekben lehessen használni a kerekes, kisebb nagyobb önjáró fűnyírókat és kultúrált zöldfelületet kapjunk.

**A legújabb részben az utaknak jelölt részek, földutak a száraz nyári napok kivételével sokszor járhatatlanok, eső után, ill. téli időszakban az éjszakai fagyok utáni melegebb napsütésben a felső réteg sártengerré változik, amin gyalog sem egyszerű járni, de a sírkövesek és a mi tgk.-k 2-3 tonnás súlya alatt, tengelyig is süllyedhetnek.**

**Az utakra szilárd burkolat, de minimum kavicsozott vagy aszfalttörmelékes megoldás javasolt.**

Kérjük a tulajdonost vagy kivitelezőket, hogy amíg a beruházás tart és kész nincs, a terepen látható és azt betekaró magas és vastagszárú gazt és újonnan nőtt bokrokat mezőgazdasági géppel több alkalommal nyírassa le és távolítsa el. A városgondnokság gépei alkalom adtán elvégzik, köszönjük.

Amíg a véső tereprendezés, az utak nincsenek kialakítva és a terület magassága-mélysége, a terepviszonyok nem adottak nehéz tervezni előre parcellákat. Látszik, hogy nem lesz egy síkban a temető, ehhez az utakat és a terveket kellene véglegesíteni.

A ravatalozó távolsága indokolná későbbiekben fedett ravatalozási lehetőség kialakítását is és ehhez kapcsolódóan parkoló kialakítását.

Az új urnasírhelyek alapkialakításának költségeit az üzemeltető ill. külső sírköves vállalkozók finanszírozzák meg előre.

Urnafal kialakításra is nagy az igény, tervbe van véve egy a ravatalozó mögötti részen a régi urnafalak mellett, de az új részben is jó lenne egy komolyabb nagyobb esztétikus urnafal együttes kialakítása.

Szándékos sírrongálás nem történt, a sírhely megváltásokkal, sírkő felállítási engedélyek kiadásával telephelyünkön lévő irodánkban foglalkozunk. Ezeket a munkálatokat folyamatosan ellenőrizzük a temetőkben.

A temetőkönyveket előírásoknak megfelelően napra készen vezetjük.

Összegezve a leírtakat, véleményünk szerint a üzemeltetéshez szükséges feladatokat lehetőségeinkhez képest tisztességesen elvégeztük.

Mint ahogy a fenti számokból kiderül, az üzemeltetés még mindig nem rentábilis.

***Az említett beruházásokat, kivitelezéseket lehetőség szerint mihamarabb be kell ütemezni a tevékenység gördülékeny folytatásához és a minimális kegyeleti szolgáltatások ellátásához.***

A beszámolóval kapcsolatos egyéb kérdésükre írásban szívesen válaszolok, köszönve megértő támogatásukat, maradok tisztelettel,

Körmend, 2024.01.14.

Kovátsik Tamás, Kovátsik és Társai Temetkezési Bt. temető üzemeltető.

**HATÁROZATI JAVASLAT**

Körmend Város Önkormányzata Képviselő-testülete a Kovatsik és Társai Temetkezési Bt. beszámolóját elfogadja.

Körmend, 2024. 04. 17.

**Bebes István**

**polgármester**